Baro akvedukas

Baro akvedukas – akmeninis akvedukas šiaurinėje Baro Senojo miesto pusėje (4 km į šiaurę nuo miesto centro). Tai vienintelis Juodkalnijoje likęs akvedukas ir vienas iš trijų didžiausių išlikusių akvedukų (kiti du - Diokletiano akvedukas ties Splitu ir Skopjės akvedukas Makedonijoje) buvusioje Jugoslavijoje. 

Istorija
Akvedukas buvo pastatytas Osmanų imperijos valdymo laikais XVI-XVII a. Jis tiekė vandenį iš už 3 km esančio Rumijos kalno šaltinio į Baro Senąjį miestą. 

1979 m. balandžio 15 d. Juodkalnijos žemės drebėjimasZemljotres od 15. aprila 1979. godine (Accessed 2009-04-06.)  sugriovė akveduką. Vėliau jį atstatė, todėl jis gali būti naudojamas ir šiandien. 

 Konstrukcija 
Akvedukas pastatytas iš laužtų ir grubiai apskaldytų akmens luitų. Jis turi 17 didelių skirtingo dydžio arkų, jį laiko 17 masyvių stulpųTuristička organizacija Bar (Accessed 2010-08-25) . Vanduo teka akveduko viršuje esančiu vamzdynu, kurį sudaro sujungti 12 cm skersmens ir 30 cm ilgio akmeniškosios keramikos vamzdžiai. 

Šaltiniai

Kategorija:Akvedukai
Kategorija:Juodkalnijos statiniai